CELEX: 62015TA0027
Language: et
Date: 2016-07-05 00:00:00
Title: Kohtuasi T-27/15: Üldkohtu 5. juuli 2016. aasta otsus – ravimiamet versus Hristov (Apellatsioonkaebus — Avalik teenistus — Ametisse nimetamine — Reguleeriva ameti tegevdirektori ametisse nimetamiseks algatatud valiku- ja ametisse nimetamise menetlus — Euroopa Ravimiamet — Eelvalik eelvalikukomisjoni poolt — Ametisse nimetamine EMA haldusnõukogu poolt — Eelvalikukomisjoni koosseis — Eelvalikukomisjoni liikme ja EMA haldusnõukogu liikme ülesannete samaaegne täitmine — Erapooletus)

29.8.2016   
            
            
               ET
            
            
               Euroopa Liidu Teataja
            
            
               C 314/21
            
         Üldkohtu 5. juuli 2016. aasta otsus – ravimiamet versus Hristov
   (Kohtuasi T-27/15) (1)
   
   ((Apellatsioonkaebus - Avalik teenistus - Ametisse nimetamine - Reguleeriva ameti tegevdirektori ametisse nimetamiseks algatatud valiku- ja ametisse nimetamise menetlus - Euroopa Ravimiamet - Eelvalik eelvalikukomisjoni poolt - Ametisse nimetamine EMA haldusnõukogu poolt - Eelvalikukomisjoni koosseis - Eelvalikukomisjoni liikme ja EMA haldusnõukogu liikme ülesannete samaaegne täitmine - Erapooletus))
   (2016/C 314/29)
   Kohtumenetluse keel: bulgaaria
   
      Pooled
   
   
      Hageja: Euroopa Ravimiamet (esindajad: J. Currall, N. Nikolova ja S. Petrova, hiljem N. Nikolova ja S. Petrova)
   
      Kostjad: Emil Hristov (Sofia, Bulgaaria) (esindajad: advokaadid M. Ekimdzhiev, K. Boncheva ja G. Chernicherska) (hageja esimeses astmes) ning Euroopa Komisjon (esindajad: J. Currall, N. Nikolova ja S. Petrova, hiljem N. Nikolova ja S. Petrova) (kostja esimeses astmes)
   
      Ese
   
   Apellatsioonkaebus Euroopa Liidu Avaliku Teenistuse Kohtu (teine koda) 13. novembri 2014. aasta otsuse peale Hristov vs. komisjon ja EMA (F-2/12, EU:F:2014:245) selle kohtuotsuse tühistamise nõudes.
   
      Resolutsioon
   
   
               1.
            
            
               Tühistada Avaliku Teenistuse Kohtu (teine koda) 13. novembri 2014. aasta otsus Hristov vs. komisjon ja EMA (F-2/12) selles osas, milles sellega tühistati Euroopa Ravimiameti 6. oktoobri 2011. aasta otsus, millega nimetati EMA tegevdirektor ametisse.
            
         
               2.
            
            
               On ära langenud vajadus teha otsus nõude osas tühistada Euroopa Liidu Avaliku Teenistuse Kohtu (teine koda) 13. novembri 2014. aasta otsus Hristov vs. komisjon ja EMA (F-2/12) osas, milles sellega tühistati Euroopa Komisjoni 20. aprilli 2011. aasta otsus, millega viimane pakub Euroopa Ravimiameti haldusnõukogule välja nimekirja nelja kandidaadiga, keda oli soovitanud eelvalikukomisjon ja kinnitanud nõuandekomitee.
            
         
               3.
            
            
               Saata kohtuasi tagasi Avaliku Teenistuse Kohtusse selleks, et ta teeks otsuse Euroopa Ravimiameti 6. oktoobri 2011. aasta otsuse suhtes, millega nimetati EMA tegevdirektor ametisse, seoses Emil Hristovi esitatud etteheidete ja väidetega, mille kohta Avaliku Teenistuse Kohus otsust ei teinud.
            
         
               4.
            
            
               Otsustada kohtukulude kandmine edaspidi.
            
         
      (1)  ELT C 118, 13.4.2015.